gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3536, del 12-07-1999 (1999/5788)

Informació pública de l'aprovació de l'oferta d'ocupació pública per a 1999.
----------------------------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5788


Data del document
:   07-06-1999

Organisme emissor
:   Ajuntament de Benissa

Tipus de document
:   Convocatòria

Descriptors 

:   * Benissa
    * oferta d'ocupació
    * concurs administratiu
    * administració local

Informació pública de l'aprovació de l'oferta d'ocupació pública per a 1999. [1999/M5788]
  
Pel Decret d'Alcaldia de data 31 de maig de 1999, es va aprovar l'oferta d'ocupació pública per a 1999, la qual es transcriu íntegrament a continuació:
  
Primer
  
El Ple de l'Ajuntament, en sessió ordinària celebrada el passat 12 de gener de 1999, va aprovar entre altres assumptes la plantilla de personal laboral, funcionaris de carrera i funcionaris d'ocupació d'aquest ajuntament.
  
Segon
  
En la Mesa Negociadora de data 19 d'abril de 1999 es va proposar l'oferta d'ocupació pública per a l'exercici 1999 que a continuació es detalla:
  
Denominació de les places: notificador
  
Nombre places: 1
  
Grup (1): E
  
Escala (2): administració general
  
Subescala (2): D) subaltern
  
Classe i categoria: notificador
  
(B) Personal laboral fix
  
Denominació: peó obrer
  
Nº. places: 1
  
Titulació: certificat escolar
  
Observacions: obres
  
Atés que la Llei 7/1985, de 2 d'abril, de Bases de Règim Local en l'article 21.1.g) segons la nova redacció donada per la Llei 11/1999, de 21 d'abril, consigna que l'alcalde entre altres aprovarà l'oferta d'ocupació pública d'acord amb el pressupost i la plantilla aprovats pel Ple.
  
Per tot el que s'ha exposat i per les facultats conferides legalment:
  
Primer
  
Aprovar l'oferta d'ocupació pública per a 1999 que a continuació es detalla:
  
Denominació de les places: nofificador
  
Nombre places: 1
  
Grup (1): E
  
Escala (2): administració general
  
Subescala (2): D) subaltern
  
Classe i categoria: notificador
  
(B) Personal laboral fix
  
Denominació: peó obrer
  
Nombre places: 1
  
Titulació: certificat escolar
  
Observacions: obres
  
Cosa que es fa pública perquè en prengueu coneixement.
Diari Oficial de la Generalitat Valenciana


Sumari del DOGV 3466, del 01-04-1999 (1999/2425)

Informació pública de l'inici de tramitació per a l'aprovació de la modificació del projecte d'enllumenat públic a la Urbanització El Molinet.
----------------------------------------------------------------------------------------------------------------------------------------------

### Dades del document

Número de DOGV
:   3466

Data del DOGV
:   01-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2425


Organisme emissor
:   Ajuntament de Riba-roja de Túria

Tipus de document
:   Anunci

Informació pública de l'inici de tramitació per a l'aprovació de la modificació del projecte d'enllumenat públic a la Urbanització El Molinet. [1999/S2425]
  
Aquesta Alcaldia ha dictat en data 1 de febrer de 1999, la resolució número 74 per la qual es resol:
  
«Iniciar la tramitació del Projecte modificat de l'Enllumenat Públic del Molinet actualment vigent, redactat i presentat el 27 de gener de 1999, pel senyor Francisco Cucciardi Loffredo, enginyer tècnic industrial elèctric, i sotmetre'l a informació pública per un termini de 20 dies hàbils perquè durant aquest termini les persones interessades puguen consultar-lo i presentar al·legacions o suggeriments. Transcorregut aquest termini s'haurà d'elevar al Ple per a la seua aprovació definitiva.
  
Tot això d'acord amb el que disposa l'article 53 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3442, del 25-02-1999 (1999/1329)

Notificació per compareixença en els procediments de constrenyiment. Referència de l'emissió 090184635.
-------------------------------------------------------------------------------------------------------

### Dades del document

Número de DOGV
:   3442

Data del DOGV
:   25-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1329


Organisme emissor
:   Agència Estatal d'Administració Tributària. Delegació Especial de Madrid

Tipus de document
:   Anunci

Notificació per compareixença en els procediments de constrenyiment. Referència de l'emissió 141742404. [1999/M1329]
  
En virtut del que es disposa en l'article 105 de la Llei 230/1963, de 28 de desembre, General Tributària, segons la redacció donada per l'article 28 de la Llei 66/1997, de 30 de desembre, de Mesures Fiscals, Administratives i de l'Ordre Social (Boletín Oficial del Estado número 313 de 31 de desembre), i havent-se intentat la notificació dues vegades, sense que haja sigut possible practicar-la per causes no imputables a l'administració tributària, mitjançant aquest anunci, se cita els subjectes passius, obligats tributaris o els seus representants, que s'indiquen en l'annex adjunt, per a ser notificats per compareixença dels actes administratius derivats dels procediments que en aquest s'inclouen:
  
Els interessats o els seus representants hauran de comparéixer per a ser notificats en el termini de 10 dies hàbils comptats des del següent al de la publicació en el butlletí oficial corresponent, en horari de 09.00 a 14.00 hores, de dilluns a divendres, als llocs indicats en cada cas (vegeu taula annex I).
  
Si transcorregut el dit termini no s'haguera comparegut, la notificació s'entendrà produïda a tots els efectes legals des del dia següent al del venciment del termini assenyalat per a comparéixer.
  
ANNEX I
  
Òrgan responsable i lloc de compareixença:
  
28645 Administració Torrejón de Ardoz, carretera Loeches C. V. Alcuñeza, 58. 28198 Torrejón de Ardoz.
  
28124 Administració Arganzuela, passeig de Los Olmos, 20. 28602 Madrid.
  
28318 Administració Centro, carrer Montalbán, 6. 28963 Madrid.
  
28270 Administració Chamartín, carrer Uruguay, 16-18. 28290 Madrid.
  
28131 Administració Fuencarral, carrer Fermín Caballero, 66. 28201 Madrid.
  
28576 Administració Mediodía, carrer Puentelarra, 8. 28425 Madrid.
  
28956 Administració Salamanca, carrer Núñez de Balboa, 40. 28985 Madrid.
  
28642 Administració Villaverde, carrer Almendrales, 35. 28462 Madrid.
  
28505 Administració Guzmán El Bueno, carrer Guzmán El Bueno, 139. 28193 Madrid.
  
28327 Dependència de Recaptació, carrer Guzmán El Bueno, 139. 28000 Madrid.
  
28247 Dependència Central de Recaptació, carrer Lérida, 32-34. 28922 Madrid.
  
Agència Tributària
  
Delegació Especial de Madrid
Diari Oficial de la Generalitat Valenciana


Sumari del DOGV 3565, del 20-08-1999 (1999/7355)

Ressenya de la resolució de 11 de juny de 1999, del conseller d'Obres Públiques, Urbanisme i transports, per la qual es fa pública l'aprovació de substitució de la concessió del servei públic regular permanent i d'ús general de transport de viatgers per carretera entre Xàtiva-Gandia (CVV-203).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3565

Data del DOGV
:   20-08-1999

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1999/7355


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució d'11 de juny de 1999, del conseller d'Obres Públiques, Urbanisme i transports, per la qual es fa pública l'aprovació de substitució de la concessió del servei públic regular permanent i d'ús general de transport de viatgers per carretera entre Xàtiva-Gandia (CVV-203). [1999/X7355]
  
El conseller d'Obres Públiques, Urbanisme i Transports, amb data 11 de juny de 1999, ha resolt aprovar la substitució de la concessió inicial de servei de transport públic regular permanent i d'ús general de viatgers per carretera, entre Xàtiva-Gandia (V-2072), per la nova concessió Xàtiva-Gandia CVV-203, a favor d'Autobuses Chambitos, SL, d'acord amb les modificacions dels serveis i de les seues condicions de prestació que, després de la remissió del projecte base al titular de la concessió i després de l'informe del Servei Territorial de Transports de València, sobre les possibles modificacions presentades, han estat objecte de coneixement formal pel concessionari precitat.
  
Itinerari:
  
Línia 1 Barxeta-Xàtiva
  
Xàtiva-Lugar N. Fenollet-Barxeta
  
Línia 2 Xàtiva-Gandia
  
Xàtiva-Lugar N. Fenollet-Barxeta-Simat de la Valldigna-Benifairó de la Valldigna-Tavernes de la Valldigna-Xeraco-Xeresa-Gandia
  
Expedicions:
  
Les determinades en la concessió CVV-203.
  
Termini de la terminació de la concessió:
  
1 de desembre de 2007
  
Tarifa ordinària:
  
Tarifa partícip empresa:
  
7,750 PTA-viatgers/km.
Diari Oficial de la Generalitat Valenciana


Sumari del DOGV 3533, del 07-07-1999 (1999/5749)

Recurs contenciós administratiu número 01/2415/1998.
----------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/5749


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2415/1998. [1999/Q5749]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que l'Asociación Provincial Promotores Constructores de Valencia ha interposat un recurs contenciós administratiu, amb el número 01/2415/1998, contra la Resolució de data 23 de març de 1998, dictada per la Conselleria d'Obres Públiques, Urbanisme i Transports, publicada en el Butlletí Oficial de la Província de València número 113, de data 6 de juny de 1998, sobre el Pla General d'Ordenació Urbana de València.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3569, del 26-08-1999 (1999/7498)

Informació pública de l'actualització de pressupostos del projecte d'urbanització conjunt de dos unitats d'execució de la zona industrial Carretera de Daimús.
--------------------------------------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7498


Organisme emissor
:   Ajuntament de Gandia

Tipus de document
:   Anunci

Informació pública de l'actualització de pressupostos del projecte d'urbanització conjunt de dos unitats d'execució de la zona industrial Carretera de Daimús. [1999/Q7498]
  
El Ple de l'Ajuntament, en la sessió del 3 de juny de 1999, en relació amb l'expedient «Unitats d'execució zona industrial Carretera de Daimús: actualització dels pressupostos projectes d'urbanització i nou compte de reparcel·lació», va acordar sotmetre a informació pública l'actualització de pressupostos del projecte d'urbanització conjunt de dos unitats d'execució de la zona industrial Carretera de Daimús, pel termini de 20 dies, durant el qual es podran formular al·legacions.
Diari Oficial de la Generalitat Valenciana


Sumari del DOGV 3538, del 14-07-1999 (1999/6170)

Informació pública de l'aprovació definitiva de la modificació puntual de reordenació de sòls dotacionals en Torrenostra, de les Normes Subsidiàries de Torreblanca.
--------------------------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6170


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de l'aprovació definitiva de la modificació puntual de reordenació de sòls dotacionals en Torrenostra, de les Normes Subsidiàries de Torreblanca. [1999/M6170]
  
El conseller d'Obres Públiques, Urbanisme i Transports, per la Resolució de 4 de desembre de 1998, va aprovar definitivament la modificació puntual de reordenació de sòls dotacionals en Torrenostra, de les Normes Subsidiàries de Torreblanca.
  
Contra aquesta resolució, que eshaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent comunique a aquest òrgan aquesta interposició. Tot això de conformitat amb el que estableixen els articles 57.2f i 58 de la Llei Reguladora de la Jurisdicció Contenciosa Administrativa, i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procedimient Administratiu Comú.
  
Tot això sense perjudici que es puga interposar qualsevol altre recurs que es considere oportú.
  
El text de la resolució juntament amb les Normes Urbanístiques aprovades s'ha publicat en el Butlletí Oficial de la Província de Castelló número 77, de 24 de juny de 1999.
Diari Oficial de la Generalitat Valenciana


Sumari del DOGV 3643, del 13-12-1999 (1999/10846)

RESOLUCIÓ de 12 de novembre de 1999, de la Direcció General de Funció Pública, per la qual es corregix error de diverses resolucions de data 19 i 20 d'octubre de 1999, que convoquen per a la seua provisió llocs de treball pel sistema de lliure designació.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3643

Data del DOGV
:   13-12-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10454


Data del document
:   12-11-1999

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 12 de novembre de 1999, de la Direcció General de Funció Pública, per la qual es corregix error de diverses resolucions de data 19 i 20 d'octubre de 1999, que convoquen per a la seua provisió llocs de treball pel sistema de lliure designació. [1999/M10336]
  
En el Diari Oficial de la Generalitat Valenciana número 3.620, del dia 8 de novembre de 1999, es van publicar les convocatòries 6/1999, de 19 d'octubre, i 7, 8 i 9/1999, de 20 d'octubre, per les quals s'anuncien per a la seua provisió, pel sistema de lliure designació, distints llocs de treball en diverses conselleries.
  
Advertit un error en la publicació de les mencionades convocatòries i de conformitat amb què estableix l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, resolc:
  
Afegir com a membre de les comissions de valoració de les convocatòries número 6/1999, de 19 d'octubre, i 7, 8 i 9/1999, de 20 d'octubre, per les quals s'anuncia per a la seua provisió, pel sistema de lliure designació, distints llocs de treball en diverses conselleries, citats en la base quarta respectiva, un representant del sindicat STEPV-IV tant de titular com de suplent.
Diari Oficial de la Generalitat Valenciana


Sumari del DOGV 3508, del 02-06-1999 (1999/4304)

Notificació de la resolució sobre l'autorització administrativa d'obertura i funcionament a Casa de Reposo San Onofre, SL.
--------------------------------------------------------------------------------------------------------------------------

### Dades del document

Número de DOGV
:   3508

Data del DOGV
:   02-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4304


Organisme emissor
:   Conselleria de Sanitat

Tipus de document
:   Anunci

Notificació de la resolució sobre l'autorització administrativa d'obertura i funcionament a Casa de Reposo San Onofre, SL. [1999/M4304]
  
A l'empara dels articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedim a notificar a les persones interessades que es relacionen la resolució següent:
  
Vist l'expedient instruït sobre autorització per al trasllat d'un centre sanitari de Quart de Poblet a Godella (València)
  
Antecedents de fet
  
Primer
  
Casa de Reposo San Onofre, SL obtingué l'autorització definitiva prèvia per al trasllat del centre de l'entitat del carrer de l'Ermita, número 2, de Quart de Poblet al carrer de la Pujada a l'Ermita, número 37, de Godella, segons la Resolució del secretari general de la Conselleria de Sanitat, de 21 d'abril de 1997.
  
Segon
  
La Direcció Territorial de Sanitat de València ha comprovat que el centre compleix tots els requisits exigits per a l'autorització administrativa.
  
Fonaments jurídics
  
Primer
  
La Secretaria General de la Conselleria de Sanitat és competent per a resoldre segons que disposen els decrets del Consell de la Generalitat Valenciana 27/1987, de 30 de març, i 33/1997, de 26 de febrer, en relació amb l'apartat g.1 de l'article 14 del Reial Decret 278/80, de 25 de gener.
  
Segon
  
Es compleix el que disposa l'Ordre de 10 d'abril de 1989, i la Resolució de 18 de novembre de 1992, ambdues de la Conselleria de Sanitat i Consum.
  
Vistos els antecedents de fet i els preceptes legals citats i tots els altres que s'hi poden aplicar, resolc:
  
Concedir l'autorització administrativa d'obertura i funcionament a la Casa de Reposo San Onofre, SL per al centre situat al carrer de la Pujada a l'Ermita, número 37, de Godella, conforme interessa en l'expedient instruït amb aquest efecte.
  
Tal com estableix l'article 3.a del Decret 27/1987, de 30 de març, haurà de sol·licitar-se l'autorització administrativa, prèvia a qualsevol modificació, ampliació, trasllat o supressió del centre objecte de la present resolució.
  
Notifiqueu aquesta resolució a les persones interessades amb l'advertiment que no posa fi a la via administrativa i que s'hi pot interposar recurs ordinari davant el conseller de Sanitat en el termini d'un mes comptador des de l'endemà de la data de notificació.
  
València, 25 de novembre de 1998.- El secretari general: Roberto Jesús Roig Oltra.
  
I perquè servisca de notificació a les persones interessades, s'expedeix el present edicte.
Diari Oficial de la Generalitat Valenciana


Sumari del DOGV 3649, del 21-12-1999 (1999/10201)

Expedient sancionador número 190/1998. Notificació.
---------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10389


Organisme emissor
:   Conselleria d'Economia i Hisenda

Tipus de document
:   Anunci

Expedient sancionador número 190/1998. Notificació. [1999/Q10311]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposa els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, mitjançant aquest edicte es notifica a la persona interessada que a continuació s'expressa la resolució dictada per aquesta Conselleria d'Economia i Hisenda en el present expedient de sanció.
  
1. Expedient número 190/1998. Interessada expedientada: Mónica Cuesta Arriero, document nacional d'identitat número 29992895. Resolució de data 5 d'octubre de 1999, per la qual s'acorda imposar-li una multa de cent cinquanta mil pessetes (150.000 PTA) equivalent a nou-cents un euros amb cinquanta-dos cents (901,52 euros), establida en els articles 27 i 28 de la Llei de la Generalitat Valenciana 4/1988, de 3 de juny, del Joc en la Comunitat Valenciana, per infracció tipificada en l'article 40, apartat k), del Decret 76/1993, de 28 de juny, del Consell de la Generalitat Valenciana. L'últim domicili conegut és el del carrer de San Pascual, número 239 (bar) de Torrevieja (Alacant).
  
La persona interessada podrà interposar contra aquesta resolució, un recurs contenciós administratiu davant el Jutjat Contenciós Administratiu de València, o a elecció seua, en el del seu domicili, en el termini de dos mesos, comptats des de l'endemà de la notificació, d'acord amb el que disposen els articles 8.2.b.6, 14.1.2 i 46 de la Llei 29/1998, de 13 juliol, de la Jurisdicció Contenciosa Administrativa. O amb caràcter potestatiu, podrà interposar recurs de reposició davant el conseller d'Economia i Hisenda, en el termini d'un mes, d'acord amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999. Això sense perjudici que utilitze qualsevol altra via que considere oportuna.
  
I perquè valga de notificació a la persona interessada consignada anteriorment, s'expedeix aquest edicte.